L 229/30
LV
Eiropas Savienības Oficiālais Vēstnesis
18.9.2023.
IV NODAĻA
Uzraudzība un reaģēšana krīzes situācijās
1. sa da ļa Uzr a ud zība
19. pants
Savienības pusvadītāju nozares stratēģiskā kartēšana 1.
Komisija sadarbībā ar Eiropas Pusvadītāju padomi veic Savienības pusvadītāju nozares stratēģisku kartēšanu.
Ar stratēģisko kartēšanu analizē Savienības priekšrocības un trūkumus globālajā pusvadītāju nozarē un apzina tādus faktorus kā, piemēram: a) tos galvenos produktus un kritiskās infrastruktūras iekšējā tirgū, kas ir atkarīgi no pusvadītāju piegādes; b) galvenās lietotāju nozares Savienībā un to pašreizējās un gaidāmās vajadzības un atkarības, tostarp tādu iespējamo piegādes drošības risku analīzi, kas saistīti arī ar nepietiekamiem ieguldījumiem; c) galvenos segmentus Savienības pusvadītāju piegādes ķēdē, ietverot projektēšanu, projektēšanas programmatūru, materiālus, ražošanas iekārtas, pusvadītāju ražošanu un ārpakalpojumus beiguposmā; d) tehnoloģiskos raksturlielumus, atkarības no trešo valstu tehnoloģijām un piegādātājiem un Savienības pusvadītāju nozares problemātiskos posmus, tostarp piekļuvi izejresursiem; e) pašreizējās un gaidāmās vajadzības pēc prasmēm un efektīvas piekļuves kvalificētam darbaspēkam pusvadītāju nozarē; f) attiecīgā gadījumā 25., 26. un 27. pantā minēto krīzes pasākumu iespējamo ietekmi uz pusvadītāju nozari.
2.
Komisija regulāri informē Eiropas Pusvadītāju padomi par stratēģiskajā kartēšanā apkopotajiem rezultātiem.
3.
Komisija, pamatojoties uz saskaņā ar 1. punktu veiktās stratēģiskās kartēšanas iznākumu un pēc apspriešanās ar Eiropas Pusvadītāju padomi, izstrādā agrīnās brīdināšanas rādītāju sarakstu.
Komisija, pēc apspriešanās ar Eiropas Pusvadītāju padomi, regulāri, vismaz reizi divos gados, pārskata agrīnās brīdināšanas rādītāju sarakstu. 4.
Komisija, pēc apspriešanās ar Eiropas Pusvadītāju padomi, izstrādā pusvadītāju nozares stratēģiskās kartēšanas sistēmu un metodiku.
Komisija minēto sistēmu un metodiku vajadzības gadījumā atjaunina. 5.
Stratēģiskās kartēšanas pamatā cita starpā ir publiski un komerciāli pieejami dati un attiecīga nekonfidenciāla informācija no uzņēmumiem, līdzīgas veiktas analīzes rezultāti, tostarp saistībā ar Savienības tiesību aktiem par izejvielām un atjaunīgo enerģiju, kā arī novērtējumi, kas veikti, ievērojot 40. panta 1. punktu.
Ja ar to nepietiek, lai, ievērojot šā panta 1. punktu, izstrādātu stratēģisko kartēšanu, Komisija, pēc apspriešanās ar Eiropas Pusvadītāju padomi, var izdot brīvprātīgus informācijas pieprasījumus pusvadītāju vērtības ķēdes dalībniekiem Savienībā.
Komisija izmanto standartizētus un drošus līdzekļus 32. panta 4. punktā minētās informācijas vākšanai un apstrādei šādu informācijas pieprasījumu vajadzībām. 6.
Visu informāciju, kas iegūta, ievērojot šo pantu, apstrādā saskaņā ar 32. pantā noteiktajiem konfidencialitātes pienākumiem.